સાબરડેરી દ્વારા જાહેર કરાયેલ નજીવા ભાવ વધારા મુદ્દે દુધ ઉત્પાદકોએ થોડા દિવસ અગાઉ વિરોધનો કરેલો પ્રયાસ પોલીસે નિષ્ફળ કર્યા બાદ ડેરીના સંચાલકો દ્વારા વાર્ષિક નફો વધારવામાં આવ્યો હતો. પરંતુ ગુજરાત કિસાન સભાએ સાબરડેરી ખાતે પદયાત્રા કરવાનો માર્ગ અપનાવી વિરોધ નોંધાવ્યો છે. સાબરડેરી દ્વારા દુધ ઉત્પાદકોને ૩.૫ ટકા જેટલો નજીવો ભાવ વધારો જાહેર કરાતાં ડેરી સંચાલકોના વિરોધમાં ચોમેર ફિટકાર સાથે દુધ ઉત્પાદકો દ્વારા સોશીયલ મીડીયાના માધ્યમથી સાબરડેરી ખાતે હલ્લાબોલનો કાર્યક્રમ ગોઠવાયો હતો. પોલીસે આ ઉત્પાદકોને સાબરડેરી ખાતે આવતા રસ્તામાં જ રોકી લીધા હતા.